b"\n_START_ARTICLE_\nSam\n_START_SECTION_\nEtymologi\n_START_PARAGRAPH_\nSom mannsnavn er Sam en kortform av Samuel eller Samson. Samuel er en gresk form av det hebraiske navnet Shemuel. Det f\xc3\xb8rste navneleddet kan v\xc3\xa6re dannet av de hebraiske ordene shemu, \xc2\xabhar lyttet\xc2\xbb, eller sha'ul me ', \xc2\xabbedt av\xc2\xbb, mens det andre navneleddet er dannet av el, \xc2\xabGud\xc2\xbb. Samson har opprinnelse i det hebraiske navnet Shimshon, som antakelig betyr \xc2\xabsol\xc2\xbb. Sam er ogs\xc3\xa5 en gammeldansk form av det norr\xc3\xb8ne navnet og tilnavnet S\xc3\xa1mR, som betyr \xc2\xabm\xc3\xb8rkhudet, gr\xc3\xa5sort\xc2\xbb._NEWLINE_Som kvinnenavn er Sam en kortform av Samantha, som er et nylaget engelsk navn fra 1800-tallet. Det kan v\xc3\xa6re tenkt som en feminin form av Samuel. Endelsen -antha kan v\xc3\xa6re inspirert av greske anthos, \xc2\xabblomst\xc2\xbb."